शर्त लगा दो मिनट में गटक गया शराब की बोतल, तबीयत बिगड़ी, जोधपुर रेफर
जोधपुरघुमटी पर एक ट्रक ड्राइवर को बेतुकी शर्त लगाना महंगा पड़ गया। उसने अपने खलासी के साथ लगाई शर्त में जीतने के लिए दो मिनट में शराब की पूरी बोतल गटक ली। दोनों को लगभग बेहोशी की हालत में हाईवे की फ्लाइंग ने बांगड़ अस्पताल में भर्ती कराया। ड्राइवर की हालत बिगड़ने पर उसे जोधपुर रेफर किया गया है। जानकारी के अनुसार बाड़मेर जिले के देवड़ा गांव निवासी ड्राइवर सतीश पुत्र मांगीलाल अपने खलासी के साथ ट्रक लेकर बाड़मेर से भीनमाल की ओर जा रहा था। यहां घुमटी के पास दोनों विश्राम के लिए रुके। शराब पार्टी के दौरान दोनों के बीच जल्दी शराब पीने की शर्त लगी। ड्राइवर सतीश ने दो मिनट में बोतल गटक ली। थोड़ी देर तक दोनों मदहोशी की हालत में रहे लेकिन फिर तबीयत बिगड़ी तो लोगों की सूचना पर हाईवे की फ्लाइंग टीम पहुंची और दोनों को बांगड़ अस्पताल भर्ती कराया। यहां ड्राइवर सतीश की हालत ज्यादा खराब हो गई जिसे जोधपुर रेफर कर दिया गया।
पाली. पूरी बोतल शराब पीने के बाद अस्पताल में भर्ती युवक।
hin_Deva hin_Deva hin_Deva